《次韵叶司户》
宋代·许月卿

舟自摇摇钓濑滨，睦州司户得诗人。
对床夜雨如苏子，满座春风似伯淳。
文武略窥瑶蓼射，婺衢争耀锦乡春。
金华叶相垂青史，青出於蓝局局新。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。